El PSOE rebutja la coalició amb Compromís per al senat espanyol
La vice-secretària general del PSOE, Adriana Lastra, ha rebutjat avui la possibilitat de concórrer en coalició amb Compromís a les eleccions al senat espanyol del 28 d'abril i ha subratllat que els socialistes es presentaran a les espanyoles amb les seves pròpies sigles. Si en les espanyoles de 2016 Compromís va concórrer al congrés espanyol en coalició amb Podem i Esquerra Unida, aquesta aliança s'ha descartat per al 28 d'abril. No obstant això, la formació valenciana va proposar una coalició amb PSPV i Podem per al senat, on hi ha llistes obertes i regeix el sistema majoritari. 'Des de Compromís apostem per l'aliança per al senat', ha explicat al congrés espanyol el portaveu de la formació valenciana, Joan Baldoví, recordant que el PP es va fer amb el 75% dels senadors valencians tot i sumar menys del 35% dels vots en el País Valencià. Però la portaveu parlamentària del PSOE, Adriana Lastra, també als passadissos del Congrés, ho ha descartat de pla: 'Som un partit de 140 anys d'història i ens vam presentar a tot Espanya com el PSOE – ha remarcat -. Nosaltres som el PSOE i aquest partit es presenta amb les seves sigles'.
Amb quines sigles es presentarà el PSOE a les eleccions espanyoles segons ha comunicat Adriana Lastra?
amb les seves pròpies